Echipele de start la meciurile Arsenal – FC Porto și Barcelona – Napoli.
Arsenal – FC Porto
Barcelona – Napoli
În această săptămână se decid cele patru echipe care vor ajunge în sferturile Ligii Campionilor. În returul optimilor UCL mai sunt de jucat partidele Arsenal – Porto și Barcelona – Napoli, marți. Miercuri se joacă Atletico Madrid – Inter Milano și Borussia Dortmund – PSV.
Cu doar o săptămână în urmă, s-au decis primele patru cluburi de pe tabloul sferturilor de finală ale stagiunii 2023-2024 din UEFA Champions League. Astfel, s-au calificat deja după prima parte din returul optimilor UCL, PSG, Bayern Munchen, Manchester City și Real Madrid.
Revenită în Liga Campionilor după șase ani, Arsenal vrea să evite rușinea de a fi din nou eliminată încă din optimi. Pentru "tunarii" care au câștigat cu 2-1 contra lui Brentford, în etapa 28 Premier League, misiunea are toate șansele să fie foarte grea. Asta pentru că oponenții lor vor fi experimentații portughezi de la Porto, cei care s-au impus în tur cu 1-0.
Și Barcelona, un alt nume greu al Europei, va avea de dus lupte grele pe teren propriu, contra lui Victor Osimhen și a colegilor săi de la Napoli. În tur, a fost 1-1 în Italia, iar catalanii trebuie să câștige returul pentru a se putea califica.
Miercuri se joacă și ultimele partide din returul sferturilor competiției. Atletico Madrid – Inter Milano pornește de la 1-0 pentru trupa din Italia, iar Borussia Dortmund – PSV pleacă de la 1-1. Așadar, meciurile de marți și cele de miercuri sunt similare, în privința rezultatelor din prima manșă.
Toate meciurile din această fază a Ligii Campionilor vor fi televizate și în România. Arsenal – Porto este transmis pe Digisport 2, Prima Sport 2 și Orange Sport 2, în vreme ce Barcelona – Napoli se vede pe Digisport 1, Prima Sport 1 și Orange Sport 1. Partidele pot fi urmărite în format LIVE VIDEO și pe FANATIK.ro.
Pentru Arsenal și Barcelona, partidele de marți seară reprezintă un prilej foarte important de calificare în faza sferturilor UCL. Îndeosebi pentru "tunari", performanța ar fi una de-a dreptul remarcabilă, având în vedere istoria recentă sărăcăcioasă pe plan european a formației din Londra.
Presiunea este pe "granzii" care joacă marți și miercuri, după ce numele grele care au jucat returul săptămâna trecută s-au calificat fără prea mari emoții. Programul complet al meciurilor din returul optimilor UCL din această săptămână este:
S-au calificat deja în sferturile de finală ale competiției cluburile:
Pariorii pot să profite de oferta bookmakerilor pe meciurile din returul optimilor UCL, pentru că aceasta este foarte tentantă. Calificarea lui Arsenal, la capătul meciului cu Porto, este cotată cu 1,35. Miza pe capacitatea portughezilor de a-și apăra avantajul din tur este răsplătită cu o cotă de 3,20.
În cazul Barcelona – Napoli, favorită la calificare este tot echipa gazdă, cu o cotă de 1,50. Oaspeții, sfert-finaliști ai ediției anterioare, au cota 2,62 să repete performanța din 2023.
Atletico Madrid – Inter vine cu italienii ca favoriți la calificare. Cota pe Inter este de 1,26, în timp ce calificarea formației lui Diego Simeone este cotată cu 3,90.
Borussia Dortmund – PSV pornește de la 1-1, însă batavii sunt văzuți cu șanse mici la calificare, de către bookmakeri. Cota pe o astfel de performanță a oaspeților de miercuri este 2,37, în timp ce calificarea nemților are cota 1,60.
Dacă favoritele se vor califica, la capătul ultimelor meciuri din returul optimilor UCL, atunci sferturile ar putea să arate de-a dreptul spectaculos. Conform calculelor hârtiei, Arsenal, Barcelona, Inter Milano și Borussia Dortmund ar trebui să completeze lista echipelor calificate.
Însă Liga Campionilor produce mereu surprize, iar echipe precum Porto sau Napoli au șansa de a da lovitura pe terenul unui Arsenal vulnerabil în Europa sau al unei Barcelona care nu traversează deloc cea mai bună perioadă din istoria clubului.